Helsingin kaupunki ei pysty selittämään Ankkalammen päiväkotien valvonnan pettämistä – Vanhemmat: ”He sivuuttavat oman vastuunsa”

Yksi Helsingin omakin päiväkoti on toiminut luvatta. Valvonnan ja päiväkotien puute hermostuttaa Lauttasaaressa.

Helsingin kaupungin rakennusvalvonta tutkii kahdeksan ilman rakennuslupaa toimineen Ankkalampi-päiväkodin tilannetta. Osa päiväkodeista on ollut olemassa liki vuosikymmenen.

Helsingin kaupungin tehtävänä on ohjata, neuvoa ja valvoa kaupungin alueella yksityistä päivähoitoa pyörittäviä yrityksiä. Miten voi olla mahdollista, että Helsinki ei ole missään vaiheessa puuttunut luvattomaan toimintaan?